cyanic-selkie/wikianc huggingface dataset:
จอร์จ ไมนอต
จอร์จ ริชาดส์ ไมนอต (George Richards Minot; 2 ธันวาคม ค.ศ. 1885 – 25 กุมภาพันธ์ ค.ศ. 1950) เป็นแพทย์และนักวิจัยชาวอเมริกัน เกิดที่เมืองบอสตัน เป็นบุตรของเจมส์ แจ็กสัน ไมนอตและเอลิซาเบธ ไมนอต ไมนอตเรียนที่โรงเรียนแพทย์ฮาร์วาร์ด ก่อนจะทำงานที่ห้องปฏิบัติการที่โรงเรียนแพทย์จอห์นส ฮ็อปกินส์ ต่อมาไมนอตทำงานที่โรงพยาบาลแมสซาชูเซตส์และเริ่มศึกษาภาวะโลหิตจาง ในปี ค.ศ. 1915 ไมนอตแต่งงานกับแมเรียน ลินซี ไมนอต มีบุตรด้วยกัน 3 คน ต่อมาในปี ค.ศ. 1934 ไมนอตได้รับรางวัลโนเบลสาขาสรีรวิทยาหรือการแพทย์ร่วมกับจอร์จ วิปเปิลและวิลเลียม พี. เมอร์ฟี สำหรับการค้นพบวิธีรักษาภาวะโลหิตจาง ไมนอต วิปเปิลและเมอร์ฟีพบว่าภาวะโลหิตจางอย่างร้าย (pernicious anemia) เกิดจากการขาดวิตามินบี12 ซึ่งพบมากในตับ
ในช่วงบั้นปลายชีวิต ไมนอตป่วยเป็นโรคเบาหวาน และได้รับการรักษาด้วยอินซูลินที่เพิ่งมีการค้นพบไม่นาน ไมนอตเป็นอัมพาตข้างซ้ายจากโรคหลอดเลือดสมองในปี ค.ศ. 1947 และเสียชีวิตในอีก 3 ปีต่อมา
ไท่ไป๋จิงซิง
เทพไท่ไป๋จิงซิง (Taibai Jianxi 太白金星; pinyin: Tài Bái Jīn Xīng; lit.: 'Great White Golden Star'; เรียกสั้นๆว่า เทพไท้ไป๋) หรือในนวนิยายไซอิ๋วเรียกว่า เทพไทแป๊ะกิมแช เป็นเทพในลัทธิเต๋าและศาสนาชาวบ้านจีน โดยเป็นเทพประจำดาวศุกร์และนามนี้หมายถึงดาวย่ำรุ่ง ในวรรณกรรมไซอิ๋ว พระองค์เป็นเทพบริวารของเง็กเซียนฮ่องเต้. ในทางดาราศาสตร์จีนทรงเป็นผู้รักษาดาวศุกร์
รูปลักษณ์
ในลัทธิเต๋าเดิมทรงมีรูปลักษณ์เทพยรูปเป็นเทพนารีและทรงพิณในหัตถ์ แต่ต่อมาทรงกลายรูปเป็นเทพบุรุษภาคชราอาวุโสในช่วงราชวงศ์หมิงจากอิทธิพลในวรรณกรรมไซอิ๋ว
ในวรรณกรรมไซอิ๋ว
ในช่วงที่ซุน หงอคงสร้างความวุ่นวายที่เมืองบาดาลแล้ว ด้วยความกลัวตาย หงอคงจึงบุกไปเมืองนรก แล้วแย่งบัญชีมรณะจากพญายมราชมาขีดฆ่าชื่อตัวเองทิ้ง แล้วเหาะกลับคืนสู่เขาฮัวกั่วซาน
ต่อมาเมื่อซุนหงอคงรู้ความจริงก็อาละวาด ทำลายแดนสวรรค์จนพังพินาศ แล้วจึงตั้งต้นเป็น ฉีเทียนต้าเสิ้ง อันแปลว่า จอมราชันย์ ผู้ยิ่งใหญ่เสมอสวรรค์ เมื่อเง็กเซียนฮ่องเต้ทรงทราบก็ทรงพิโรธมาก ถักทะลีทีอ๋อง แม่ทัพใหญ่แห่งสรวงสวรรค์ พร้อมด้วย เทพนาจา ทหารเอกขออาสาออกนำทัพปราบซุนหงอคง แต่ก็พ่ายแพ้ เง็กเซียนฮ่องเต้จึงส่งทวยเทพออกสู้รบกับหงอคงด้วยกองทัพที่ใหญ่กว่าเดิม เทพไท้ไป๋จึงห้ามเง๊กเซียนด้วยว่า "ด้วยขณะนี้ซุนหงอคงลุ่มหลงในยศฐาบรรดาศักดิ์ ขอพระองค์ทรงมีรับสั่งให้ซุนหงอคงครองตำแหน่งฉีเทียนต้าเสิ้งไปตามนั้น โดยถือว่าเป็นตำแหน่งเปล่า ๆ เท่านี้เราก็สามารถควบคุมพฤติกรรมได้โดยง่าย"หลังจากนั้น ซุนหงอคงจึงได้เป็นฉีเทียนต้าเสิ้งตามใจปรารถนา
ดันแคน เฟอร์กูสัน
ดันแคน คอวัน เฟอร์กูสัน (เกิดวันที่ 27 ธันวาคม ค.ศ. 1971) เป็นอดีตนักฟุตบอลชาวสกอตแลนด์ ปัจจุบันเป็นผู้จัดการทีมของฟอเรสต์กรีนโรเวอส์ ในอีเอฟแอลลีกวัน เขาเริ่มต้นเล่นฟุตบอลให้กับ ดันดียูไนเต็ด ในปี 1990 ต่อมาใน ค.ศ. 1993 เขาได้ย้ายไปเรนเจอส์ ก่อนที่จะย้ายไปเล่นให้กับเอฟเวอร์ตันเป็นระยะเวลาอันยาวนาน โดยมีช่วงคั่นที่เขาย้ายไปเล่นให้กับนิวคาสเซิลยูไนเต็ดระหว่างปี 1998–2000 และใน ค.ศ. 2006 เฟอร์กูสันได้ประกาศเลิกเล่นฟุตบอล และเคยทำหน้าที่เป็นผู้จัดการทีมรักษาการของเอฟเวอร์ตันในพรีเมียร์ลีกถึงสองครั้งใน ค.ศ. 2019 และ 2022
เกียรติประวัติ
ดันดียูไนเต็ด
เอฟเวอร์ตัน
นิวคาสเซิลยูไนเต็ด
เจ้าหญิงเงือกน้อย
เจ้าหญิงเงือกน้อย, Little Mermaid, The Little Mermaid ฯลฯ อาจหมายถึง
อันดับโลกฟีบา
อันดับโลกฟีบา (FIBA World Rankings) เป็นระบบที่มีการจัดอันดับทีมชาติบาสเกตบอล ซึ่งเป็นทีมจากประเทศสมาชิกของสหพันธ์บาสเกตบอลนานาชาติ
พ.ศ. 2308
พุทธศักราช 2308 ใกล้เคียงกับ
ไรอัน บาเบิล
ไรอัน กูโน บาเบิล (Ryan Guno Babel; เกิด 19 ธันวาคม ค.ศ. 1986) เป็นนักฟุตบอลชาวดัตช์ ปัจจุบันเล่นในตำแหน่งปีก ให้กับกาลาทาซาไร และทีมชาติเนเธอร์แลนด์
บาเบิลเริ่มอาชีพนักฟุตบอลกับเอเอฟซีอาแจ็กซ์กับทีมเยาวชนจนเลื่อนมาอยู่ทีมชุดใหญ่ เล่นได้อยู่ 3 ฤดูกาลจึงย้ายมาอยู่กับลิเวอร์พูลกลางปี ค.ศ. 2007 ซึ่งก็ไม่ได้ลงเป็นทีมชุดใหญ่เท่าไรนัก จากนั้นย้ายไปอยู่กับเทเอสเก 1899 ฮอฟเฟนไฮม์ ในเดือนมกราคม ค.ศ. 2011 บาเบิลเริ่มเล่นให้กับทีมชาติเนเธอร์แลนด์ ตั้งแต่ปี ค.ศ. 2005 และเป็นตัวแทนทีมชาติเยาวชนในทุกระดับอายุ เขาได้ลงแข่งในฟุตบอลโลก 2 ครั้ง ในปี 2006 และ 2010 โดยครั้งหลังเข้าสู่รองชิงชนะเลิศ
พ.ศ. 2307
พุทธศักราช 2307 ใกล้เคียงกับ
เหตุการณ์
• พระเจ้ามังระ ได้เป็นพระมหากษัตริย์พม่า และส่งกองทัพมาตีกรุงศรีอยุธยาอีก เกณฑ์กองทัพกว่า 70,000 นาย
การดำเนินการเอกภาค
ในทางคณิตศาสตร์ การดำเนินการเอกภาค หมายถึงการดำเนินการที่ต้องใช้ตัวถูกดำเนินการหนึ่งค่า หรือเป็นฟังก์ชันที่ต้องการตัวแปรตัวเดียว โดยทั่วไปการเขียนการดำเนินการเอกภาคใช้สัญกรณ์เติมหน้า (prefix notation) สัญกรณ์เติมหลัง (postfix notation) หรือสัญกรณ์ฟังก์ชันเป็นหลัก
ในการเขียนโปรแกรม
ยกตัวอย่างจากภาษาซี
ภาษาฮาลัง
ภาษาฮาลังหรือภาษาซาลังเป็นภาษากลุ่มบะห์นาริก อยู่ในภาษากลุ่มมอญ-เขมร ตระกูลออสโตรเอเชียติก มีผู้พูดในแขวงอัตตะปือ ประเทศลาว ราว 4,000 คน และจังหวัดกอน ตุม ประเทศเวียดนาม อีกราว 13,500 คน ใความหมายที่เฉพาะ ภาษาฮาลังหมายถึงภาษาที่พูดในเวียดนาม ส่วนภาษาซาลังเป็นภาษาที่พุดในลาว อย่างไรก็ตาม ในเวียดนามถือว่า ชนที่พูดภาษาฮาลังเป็นกลุ่มย่อยของชาวเซดัง
ซินผี
ซินผี  (ก่อน ค.ศ. 191 - c. ค.ศ. 235) มีชื่อในภาษาจีนกลางว่า ซิน ผี  ชื่อรอง จั่วจื้อ  เป็นขุนนางของรัฐวุยก๊กในยุคสามก๊กของจีน เขาเริ่มต้นอาชีพในปลายราชวงศ์ฮั่นตะวันออกในฐานะที่ปรึกษาขุนศึก อ้วนเสี้ยว พร้อมกับพี่ชายของเขา ซินเป๋ง หลังการเสียชีวิตของ อ้วนเสี้ยว และการต่อสู้แย่งชิงอำนาจระหว่าง อ้วนถำ กับ อ้วนซง ลูกชายของอ้วนเสี้ยว ในขั้นต้นซินผีเข้าข้าง อ้วนถำ แต่ภายหลังแปรพักตร์ไปเข้ากับคู่แข่งของอ้วนเสี้ยว โจโฉ ในขณะที่ขอความช่วยเหลือจากโจโฉ ในนามของอ้วนถำ ในการต่อสู้กับอ้วนซง เป็นผลให้สมาชิกในครอบครัวของเขาถูกประหารโดย สิมโพย ผู้ภักดีของอ้วนซง ซึ่งตำหนิซินผีสำหรับการล่มสลายของตระกูลอ้วน หลังจากล้างแค้นให้ครอบครัว ซินผีทำหน้าที่เป็นขุนนางภายใต้ โจโฉ ซึ่งควบคุมราชสำนักฮั่น และ พระเจ้าเหี้ยนเต้ หลังจากที่รัฐวุยก๊กเข้ามาแทนที่ราชวงศ์ฮั่นตะวันออกแล้ว ซินผียังคงรับใช้ภายใต้ผู้สืบทอดของโจโฉ พระเจ้าโจผี จักรพรรดิเว่ยองค์แรก และต่อมาภายใต้ พระเจ้าโจยอย พระราชโอรสของพระเจ้าโจผี ตลอดการรับราชการในวุยก๊ก เขาเป็นคนพูดตรงไปตรงมาและวิพากษ์วิจารณ์เมื่อใดก็ตามที่เขาไม่เห็นด้วยกับจักรพรรดิและเพื่อนร่วมงานของเขา
ครอบครัว
ลูกชาย ซินเป
ลูกสาว ซินเหียนเอ๋ง
พี่ชาย ซินเป๋ง
พ่อแม่ และญาติอีก 60 กว่าคน
ศึกอู่จั้งหยวน
เมื่อขงเบ้งบุกวุยก๊ก มีครั้งหนึ่งสุมาอี้แม่ทัพใหญ่วุยก๊กโกรธจัด เนื่องจากขงเบ้งส่งชุดชั้นในสตรไปให้ ซินผีทราบข่าว จึงไปบอกลูกสาว ลูกสาวจึงกล่าวกับพ่อว่า"ชะตากรรมของบ้านเมืองขึ้นอยู่กับกองทัพ หากนายทัพใส่ใจกับเรื่องไร้สาระ ยกพลเข้ารบด้วยโทสะ หายนะย่อมบังเกิด การเช่นนี้หาควรไม่" ซินผีได้ยินดังนั้น จึงเข้าเฝ้าพระเจ้าโจยอยเพื่อทัดทานไม่ให้สุมาอี้ออกรบและให้ตั้งค่ายมั่นไว้ ซึ่งต่อมาขงเบ้งก็ป่วยตาย
อลูคอน
บริษัท อลูคอน จำกัด (มหาชน) หรือเรียกชื่อเต็มที่รู้จักกันดีที่มีชื่อเต็มคือ บริษัท อะลูมิเนียมคอนเทนเนอร์ อินดัสตรี้ส์ จำกัด (มหาชน) บริษัทประกอบกิจการอุตสาหกรรมบรรจุภัณฑ์อะลูมิเนียม และเป็นผู้ผลิตหลอดอะลูมิเนียมรายแรกในประเทศไทย เข้าซื้อขายครั้งแรกในตลาดหลักทรัพย์แห่งประเทศไทยเมื่อวันที่ 10 พฤศจิกายน พ.ศ. 2532 และบริษัทฯได้แปลงสภาพเป็นบริษัทมหาชนจำกัด ใช้ชื่อว่า บริษัท อลูคอน จำกัด (มหาชน) เมื่อวันที่ 27 พฤษภาคม พ.ศ. 2537 โดยมีนาย สมชาย อังสนันท์ เป็น ประธานกรรมการ และนาย ทะคะอะกิ ทาเคะอุจิ เป็น กรรมการผู้จัดการ โดยที่ตั้งของบริษัทและโรงงาน ตั้งอยู่ ณ เลขที่ 500 หมู่ 1 ซอยศิริคาม ถนนสุขุมวิท (ขาเข้ากรุงเทพฯ) ตำบลสำโรงเหนือ อำเมืองสมุทรปราการ จังหวัดสมุทรปราการ 10270 โทรศัพท์ 0-2398-0147 เว็บไซต์ www.alucon.th.com
การเห็นด้วยตาเดียว
การเห็นด้วยตาเดียว (Monocular vision) เป็นการมองเห็นที่ใช้ตาแต่ละข้างต่างคนต่างมอง การใช้ตาเช่นนี้ เทียบกับการเห็นเป็นภาพเดียวด้วยสองตา ขอบเขตภาพจะใหญ่ยิ่งขึ้น ในขณะที่การรับรู้ความใกล้ไกลจะจำกัด ตาของสัตว์ที่เห็นด้วยตาเดียวปกติจะอยู่ที่ด้านข้างของศีรษะ ทำให้สามารถเห็นภาพจากข้างทั้งสองพร้อม ๆ กัน คำภาษาอังกฤษว่า monocular มาจากคำภาษากรีกว่า mono ซึ่งแปลว่า หนึ่ง และคำภาษาละตินว่า oculus ซึ่งแปลว่า ตา
โรคที่เกี่ยวข้อง
Monopsia เป็นภาวะที่ไม่สามารถเห็นเป็น 3 มิติ แม้ตาทั้งสองจะปกติ มีสุขภาพดี และห่างกันเป็นปกติ เพราะการเห็นเป็นภาพ 3 มิติจะต้องมีปัจจัยอื่น ๆ นอกเหนือไปจากปรากฏการณ์พารัลแลกซ์ นอกจากนั้น การประมวลภาพที่ต่างกันสองภาพแม้จะคล้ายกันมาก (ให้เห็นเป็นภาพเดียวเป็น 3 มิติ) จะต้องเกิดขึ้นอย่างทันควัน โดยใต้สำนึก และอย่างสมบูรณ์ แพทย์จะสามารถตรวจหาภาวะนี้ได้ในมนุษย์
ปัญหาและความเสี่ยง
คนที่เห็นด้วยตาเดียวจะมีปัญหาเพิ่มขึ้นในการขับรถ เป็นปัญหาเกี่ยวกับการรับรู้ความใกล้ไกลและการมองเห็นรอบ ๆ โดยในสหรัฐอเมริกา "ทั่วประเทศ คนที่มีตาพิการข้างหนึ่งจะประสบอุบัติเหตุ 7 เท่ามากกว่าคนทั่วไปที่เปรียบเทียบ" มีนักวิชาการที่แนะนำไม่อนุญาตให้ใบขับขี่เชิงพาณิชย์หรือเพื่อขนส่งผู้โดยสารแก่คนไข้ และแนะนำให้หมอบอกคนไข้ว่า จะเสี่ยงประสบอุบัติเหตุเพิ่มขึ้น
ตัวช่วยสำหรับการเห็นด้วยตาเดียว
ตัวช่วยที่ให้ข้อมูลความใกล้ไกลของวัตถุที่มองด้วยตาเดียวรวมทั้ง
การเห็นด้วยตาเดียวกับการทรงตัว
การเห็นมีบทบาทสำคัญในการทรงตัวและการคุมอิริยาบถของมนุษย์ โดยทำงานร่วมกับการรับรู้อากัปกิริยาและการทำงานของ Vestibular system การมองด้วยตาเดียวจะมีผลต่อการเห็นสิ่งแวดล้อมของสมองโดยลดขนาดลานสายตาที่ควรจะมี ลดการเห็นรอบ ๆ ด้านหนึ่งของร่างกาย และลดการเห็นความใกล้ไกล ซึ่งสมรรถภาพทั้งสามล้วนเป็นบทบาทสำคัญของระบบการเห็นต่อการทรงตัว
มีงานศึกษาที่เปรียบเทียบการเห็นด้วยตาเดียวกับการเห็นด้วยสองตาในคนไข้ต้อกระจก (ก่อนและหลังการผ่าตัด) ในคนไข้ต้อหิน (เทียบกับกลุ่มควบคุมที่มีอายุเดียวกันแต่ตาปกติ) และในผู้ใหญ่และเด็กที่มีสุขภาพปกติ (ซึ่งเทียบเมื่อใช้ตาเดียวกับเมื่อใช้สองตา) งานทั้งหมดล้วนแต่แสดงว่า การเห็นด้วยตาเดียวมีผลลบต่อการทรงตัวและการควบคุมอิริยาบถเทียบกับเมื่อเห็นด้วยสองตา ถึงกระนั้น กลุ่มประชากรที่ทดสอบทั้งหมดก็ยังทรงตัวได้ดีกว่าเมื่อเห็นด้วยตาเดียว เทียบกับเมื่อปิดตาทั้งสอง
กระดูกสะบ้า
กระดูกสะบ้า หรือ สะบ้าหัวเข่า (patella) เป็นกระดูกหนารูปสามเหลี่ยม ซึ่งเกิดเป็นข้อต่อกับกระดูกต้นขาและอยู่คลุมและปกป้องทางด้านหน้าของข้อเข่า กระดูกสะบ้านับเป็นกระดูกในเอ็นกล้ามเนื้อ (sesamoid bone) ที่ใหญ่ที่สุดในร่างกายมนุษย์ กระดูกนี้ยึดเกาะกับเอ็นกล้ามเนื้อของกล้ามเนื้อกลุ่มควอดริเซ็บ ฟีเมอริส (quadriceps femoris) ซึ่งทำหน้าที่เหยียดข้อเข่า กล้ามเนื้อวาสตัส อินเตอร์มีเดียส (vastus intermedius) เกาะกับฐานของกระดูกสะบ้า และกล้ามเนื้อวาสตัส แลทเทอราลิส (vastus lateralis) กับกล้ามเนื้อวาสตัส มีเดียส (vastus medialis) เกาะกับขอบกระดูกด้านข้างกับด้านใกล้กลางของกระดูกสะบ้าตามลำดับ
กระดูกสะบ้าสามารถวางตัวอยู่อย่างเสถียรได้เนื่องจากมีกล้ามเนื้อวาสตัส มีเดียสมาเกาะปลายและมีส่วนยื่นของคอนไดล์ด้านหน้าของกระดูกต้นขา (anterior femoral condyles) ซึ่งป้องกันไม่ให้ข้อเคลื่อนไปทางด้านข้างลำตัวระหว่างการงอขา นอกจากนี้เส้นใยเรตินาคิวลัม (retinacular fibre) ของกระดูกสะบ้าก็ช่วยให้กระดูกสะบ้าอยูมั่นคงระหว่างการออกกำลังกาย
หน้าที่หลักของกระดูกสะบ้า คือเมื่อเกิดการเหยียดข้อเข่า (knee extension) กระดูกสะบ้าจะเพิ่มกำลังงัดของคานซึ่งเอ็นกล้ามเนื้อสามารถออกแรงบนกระดูกต้นขาโดยการเพิ่มมุมที่แรงของเอ็นกระทำ
การสร้างกระดูกของกระดูกสะบ้าเกิดขึ้นเมื่ออายุ 2-6 ปี แต่ในบางคนอาจไม่พบกระบวนการนี้เนื่องจากความพิการแต่กำเนิด ในจำนวนร้อยละ 2 ของประชากรมีกระดูกสะบ้าแบ่งออกเป็น 2 ส่วนซึ่งไม่เกิดอาการแสดงใดๆ
สำหรับในสัตว์ชนิดอื่นๆ กระดูกสะบ้าจะเจริญเต็มที่เฉพาะในยูเธอเรีย (eutheria; หรือสัตว์ที่มีรก) แต่ในสัตว์พวกมาร์ซูเปียเลีย (marsupial; หรือสัตว์ที่มีกระเป๋าหน้าท้อง) จะไม่มีการสร้างเป็นกระดูก
คริสต์ทศวรรษ
คริสต์ทศวรรษ เป็นช่วงสิบปีของ คริสต์ศักราช ในการกล่าวถึงประวัติศาสตร์บางครั้งนิยมกล่าวถึงในลักษณะช่วงของทศวรรษซึ่งเป็นการเกี่ยวข้องกับช่วงเวลาหลายปี
ประเทศกัมพูชาในพาราลิมปิกฤดูร้อน 2012
ประเทศกัมพูชา เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติกัมพูชาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
กรีฑา
ผลการแข่งขันดังนี้ :
ขัดใจ
"ขัดใจ" เป็นซิงเกิลในปี พ.ศ. 2557 ของวงคัลเลอร์พิทช์ ประพันธ์เนื้อร้อง-ทำนองโดย จีระยุทธ จอมปวง และเรียบเรียงโดย คัลเลอร์พิทช์ ออกจำหน่ายในวันที่ 8 เมษายน พ.ศ. 2557 ในยูทูปแชนแนลของ COLOR PiTCH รูปแบบ Official Audio โดยเป็นเนื้อหาเกี่ยวกับเพลงรักแนวแอบรักในสไตล์ซอฟท์ๆ เป็นเพลงที่เข้ากับชีวิตหลายๆคนที่แอบรักคนที่คิดว่าเขาไม่มีใคร แต่เขากลับมีเจ้าของ แต่เราก็จะแอบรักต่อไป เพราะไม่อยากขัดใจตัวเอง
เพลง "ขัดใจ" ได้รับรางวัลMThai Top Talk-About 2016 บุคคลดังบนโลกออนไลน์ ปีที่ 6 ประจำปี 2559 สาขาเพลงที่ถูกกล่าวถึงมากที่สุด ซึ่งจัดโดย Mthai
ซันซา พุทธอารามบนภูเขาในเกาหลี
ซันซา พุทธอารามบนภูเขาในเกาหลี (산사, 한국의 산지승원; Sansa, Buddhist Mountain Monasteries in Korea; Sansa, monastères bouddhistes de montagne en Corée) เป็นแหล่งมรดกโลกทางวัฒนธรรมของประเทศเกาหลีใต้ ประกอบด้วยวัดพุทธมหายานสำคัญจำนวน 7 แห่งใน 5 จังหวัดที่สร้างขึ้นในช่วงคริสต์ศตวรรษที่ 7 ถึง 9 จากจำนวนพุทธอารามที่ตั้งอยู่บนภูเขาของเกาหลีใต้ทั้งสิ้น 785 แห่ง
คำว่า ซันซา ประกอบด้วยคำสองคำ คือ ซัน (산/山) ที่แปลว่า "ภูเขา" และ ซา (사/寺) ที่แปลว่า "วัด"
แหล่งมรดกโลก
ซันซา พุทธอารามบนภูเขาในเกาหลีขึ้นทะเบียนเป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 42 เมื่อ พ.ศ. 2562 ที่กรุงมานามา ประเทศบาห์เรน ด้วยข้อกำหนดและหลักเกณฑ์ในการพิจารณา ดังต่อไปนี้
ไทยเมล์
ไทยเมล (: Thaimail) เป็นบริการจดหมายอิเล็กทรอนิกส์แบบบอกรับสมาชิกโดยไม่เสียค่าใช้จ่าย (Free e-mail)  รายแรกของประเทศไทย ก่อตั้งขึ้นในวันที่ 15 เมษายน พ.ศ. 2540 โดยบริษัท เอ.อาร์. อินฟอร์เมชัน แอนด์ พับลิเคชัน จำกัด (ชื่อย่อ: ARiP;  เออาร์ไอพี)  ปัจจุบันปิดให้บริการแล้ว
ประวัติ
ไทยเมลก่อตั้งโดยเออาร์ไอพี ด้วยวัตถุประสงค์ เพื่อให้คนไทยสามารถใช้ประโยชน์จากอินเทอร์เน็ตได้อย่างเต็มที่ โดยไม่รอให้รัฐอุปถัมภ์ จึงเริ่มดำเนินการในวันที่ 15 เมษายน พ.ศ. 2540 ซึ่งในช่วงนั้น ประเทศไทยมีผู้ใช้อินเทอร์เน็ต อยู่เพียงไม่กี่หมื่นรายเท่านั้น ไทยเมล์หยุดให้บริการในวันที่ 1 กันยายน พ.ศ. 2557
21 สิงหาคม
วันที่ 21 สิงหาคม เป็นวันที่ 233 ของปี (วันที่ 234 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 132 วันในปีนั้น
เพลงอนิเมะ
เพลงการ์ตูน (anime song) เป็นแนวเพลง ที่เป็นเพลงอยู่ในภาพยนตร์อนิเมะและภาพยนตร์โทคุซัทสึและยังเป็นหนึ่งในดนตรีของญี่ปุ่นอีกด้วย และยังมีเพลงประกอบต่าง ๆ อีกด้วย ในเพลงการ์ตูนเพลงเปิดเรื่องจะเรียกว่า OP (OPening theme) ส่วนเพลงปิดเรียกว่า ED (EnDing theme) และเพลงประจำตัวละครจะเรียกว่า character song (คาแรกเตอร์ซอง) ซึ่งเพลงการ์ตูนบางเพลงก็ได้รับความนิยมและติดชาร์ตในญี่ปุ่นอีกด้วย
นักร้อง
นักร้องเพลงการ์ตูนนั้นส่วนใหญ่มักจะมีชื่อเสียงในการเป็นนักร้องเจ-ป็อปมาแล้วหรือเป็นนักร้องมือใหม่
วงดนตรี
วงดนตรีของญี่ปุ่นนั้นจะมีวงที่ร้องเพลงแนวการ์ตูนอยู่บ้างเช่น
ค่ายเพลง
ในค่ายเพลงญี่ปุ่นมักจะมีธุรกิจเพลงแนวการ์ตูนอยู่บ้างเช่น
โรงเรียนรัตนบุรี
โรงเรียนรัตนบุรี เป็นโรงเรียนประจำอำเภอรัตนบุรี จังหวัดสุรินทร์
ประวัติโรงเรียน
โรงเรียนรัตนบุรี จัดตั้งเมื่อวันที่ 15 มีนาคม 2493 สถานที่เรียนครั้งแรกใช้สถานที่ของโรงเรียนรัตนวิทยาคม หลังจากนั้นมีการเปลี่ยนแปลง โดยสรุปดังนี้
อำเภอโพธิ์ไทร
โพธิ์ไทร เป็นอำเภอหนึ่งในจังหวัดอุบลราชธานี อยู่ริมแม่น้ำโขง
ที่ตั้งและอาณาเขต
อำเภอโพธิ์ไทรตั้งอยู่ทางทิศตะวันออกเฉียงเหนือของจังหวัดอุบลราชธานี ห่างจากตัวจังหวัด 96 กิโลเมตร และห่างจากกรุงเทพมหานคร 725 กิโลเมตร มีอาณาเขตติดต่อกับพื้นที่การปกครองข้างเคียงดังนี้
ประวัติศาสตร์
เมื่อประมาณปี พ.ศ. 2321-2322 ท้าวคำผง ท้าวทิดพรม และท้าวก่ำ บุตรของพระวอ พระตา ได้หนีภัยสงครามพระเจ้าสิริบุญสาร เจ้านครเวียงจันทน์ เข้ามาพึ่งพระบรมโพธิสมภารสมเด็จพระเจ้าตากสินมหาราช ได้มาสร้างเมืองขึ้นที่บริเวณดงอู่ผึ้ง ใกล้ลำน้ำมูล (ซึ่งในปัจจุบันคือที่ตั้งของจังหวัดอุบลราชธานี) ต่อมาได้มีกลุ่มคนอพยพเข้ามาอยู่ในท้องที่ของเมืองเขมราฐ โดยตั้งบ้านเรือนอยู่ที่บ้านซังและบ้านเก่า ห่างจากบ้านโพธิ์ไทรไปทางทิศตะวันตกประมาณ 1 กิโลเมตร เมื่อมีผู้คนมากขึ้นจึงได้เคลื่อนย้ายมาตั้งรกรากอยู่ที่บ้านกลางและบ้านหนองคูณ เมื่อประมาณปี พ.ศ. 2365 และตั้งชื่อบ้านว่า บ้านโพธิ์ไทร โดยถือเอาความศักดิ์สิทธิ์และความสำคัญของต้นโพธิ์และต้นไทรซึ่งอยู่ตั้งที่วัดศรีบุญเรือง และมีนายอิธิราช  คุณพาที  เคยเป็นผู้ปกครองบ้านโพธิ์ไทรในยุดหนึ่ง
เมื่อวันที่ 13 พฤษภาคม พ.ศ. 2521 ได้มีประกาศกระทรวงมหาดไทยแบ่งท้องที่อำเภอเขมราฐ จังหวัดอุบลราชธานี ตั้งเป็น กิ่งอำเภอโพธิ์ไทร และต่อมาก็ได้รับการยกฐานะขึ้นเป็น อำเภอโพธิ์ไทร ตามพระราชกฤษฎีกาตั้งอำเภอพญาเม็งราย อำเภอพบพระ อำเภอทับคล้อ อำเภอบ้านโคก และอำเภอโพธิ์ไทร เมื่อปี พ.ศ. 2530 ประกาศในราชกิจจานุเบกษา ฉบับพิเศษ ลงวันที่ 12 สิงหาคม พ.ศ. 2530
การปกครองส่วนภูมิภาค
อำเภอโพธิ์ไทรแบ่งพื้นที่การปกครองออกเป็น 6 ตำบล 71 หมู่บ้าน ได้แก่
การปกครองส่วนท้องถิ่น
ท้องที่อำเภอโพธิ์ไทรประกอบด้วยองค์กรปกครองส่วนท้องถิ่น 7 แห่ง ได้แก่
สถานศึกษา
โรงเรียนมัธยม สพฐ.
โรงเรียนขยายโอกาส โรงเรียนบ้านดอนเย็นใต้ โรงเรียนบ้านคำกลาง โรงเรียนบ้านโสกชัน โรงเรียนบ้านม่วงใหญ่ โรงเรียนบ้านจอมปลวกสูงสร้างกุง โรงเรียนบ้านโป่งเป้า โรงเรียนวุฒิศึกษา โรงเรียนบ้านนาขาม
หน่วยเอกอซ
หน่วย 621 หรือชื่ออื่นของหน่วยที่รู้จักกันโดยทั่วไป หน่วยเอกอซ (יחידת אגוז, (เยฮิดัต เอกอซ เอกอซมีความหมายในภาษาไทยว่า "ลูกนัท") เป็นหน่วยทหารลาดตระเวนพิเศษ (ซาเยเรต) ​ชั้นยอดของกองกำลังป้องกันอิสราเอล มีความชำนาญพิเศษด้านการสงครามกองโจร, การลาดตระเวนพิเศษ, และการปฏิบัติภารกิจโดยตรง สังกัดของหน่วยขึ้นตรงต่อกองพลน้อยออซที่ 89, หน่วยบัญชาการกลาง
คริส เอเวิร์ต
คริสทีน มารี "คริส" เอเวิร์ต (Christine Marie Evert, 21 ธันวาคม 1954) นักเทนนิสหญิงชาวอเมริกัน อดีตมือวางอันดับหนึ่งของโลก เจ้าของสถิติชนะเลิศเทนนิสแกรนด์สแลมประเภทหญิงเดี่ยว 18 ครั้ง (เฟรนช์โอเพน 7 ครั้ง, ยูเอสโอเพน 6 ครั้ง, วิมเบิลดัน 3 ครั้ง และออสเตรเลียนโอเพน 2 ครั้ง) และประเภทหญิงคู่ 3 ครั้ง เธอได้รับการจัดอันดับเป็นนักเทนนิสหญิงที่ดีที่สุดในคริสต์ศตวรรษที่ 20 เป็นอันดับสาม รองจากสเตฟฟี กราฟ และมาร์ตินา นาฟราติโลวา
อุ้ยเสี่ยวป้อ จอมยุทธเย้ยยุทธจักร 2
อุ้ยเสี่ยวป้อ จอมยุทธเย้ยยุทธจักร 2 หรือในปัจจุบันคือ อุ้ยเสี่ยวป้อ ภาค 2 (Royal Tramp II) เป็นภาพยนตร์ฮ่องกงกำลังภายในแนวตลก สร้างขึ้นเมื่อปี ค.ศ. 1992 กำกับโดย หวังจิง เป็นภาพยนตร์ที่สร้างมาจากเรื่อง อุ้ยเสี่ยวป้อ ของกิมย้ง นำแสดงโดยโจว ซิงฉือ, หลิน ชิงเสีย ซึ่งภาพยนตร์เรื่องนี้เป็นภาพยนตร์ภาคต่อของ อุ้ยเสี่ยวป้อ จอมยุทธเย้ยยุทธจักร
เนื้อเรื่อง
ภาพยนตร์เรื่องนี้ จับความต่อจากภาคที่แล้ว หลังจากอุ้ยเสี่ยวป้อสังหารขุนพลเอ๋าไป้ได้ เขาก็ได้กลายเป็นเสนาบดีใหญ่ที่ถูกส่งตัวไปหาทางปราบหูซานกุ้ย เจ้าเมืองผิงซี (ฉินเพ่ย) ที่กำลังคิดก่อการกบฏ ระหว่างทางเขาได้พบกับลูกชายของหูซานกุ้ยและมีเรื่องกัน ทั้งได้พบกับแม่ชีแขนเดียว เกาลั้งซึ่งเป็นราชธิดาองค์ใหญ่ของฮ่องเต้ราชวงศ์หมิงกับอาเคอ (หลี่เจียซิน) ที่ต้องการทำลายฮ่องเต้ และที่สำคัญไทเฮาตัวปลอมได้กลายเป็นประมุขพรรคมังกรทองและกำลังจะกลับมาแก้แค้นเขา อุ้ยเสี่ยวป้อจึงเผชิญศึกหนัก!!!
อมรินทร์ คอร์เปอเรชั่นส์
บริษัท อมรินทร์ คอร์เปอเรชั่นส์ จำกัด (มหาชน) (ชื่อเดิม : บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน)) หรือที่รู้จักกันในชื่อ อมรินทร์ เป็นบริษัทในกลุ่มทีซีซี ประกอบธุรกิจทางด้านการรับจ้างพิมพ์งานสิ่งพิมพ์สอดสีให้แก่บริษัท ห้างร้าน หน่วยราชการ และสถาบันเอกชนต่าง ๆ ในรูปของหนังสือ แผ่นพับ แคตตาลอค ปฏิทิน โฟลเดอร์ โปสการ์ด เข้าซื้อขายในตลาดหลักทรัพย์แห่งประเทศไทยครั้งแรกเมื่อวันที่ 3 มกราคม พ.ศ. 2535 มีประธานกรรมการบริษัทคือนายฐาปน สิริวัฒนภักดี
ประวัติ
อมรินทร์พริ้นติ้ง แอนด์ พับลิชชิ่ง เริ่มต้นจากการที่ ชูเกียรติ อุทกะพันธุ์ รวบรวมเพื่อนร่วมงานและพนักงานไม่กี่คนมาร่วมกันจัดตั้ง "ห้างหุ้นส่วนจำกัด วารสารบ้านและสวน" โดยมีจุดประสงค์เพื่อผลิตนิตยสาร "บ้านและสวน" ฉบับแรกออกวางจำหน่ายในเดือนกันยายน พ.ศ. 2519 แต่ในสมัยนั้นต้องเดินทางไปพิมพ์หนังสือที่โรงพิมพ์ภายนอก เนื่องจากไม่มีโรงพิมพ์ของตัวเอง ต่อมาจึงได้มีการก่อตั้งโรงพิมพ์ขึ้นในชื่อ "ห้างหุ้นส่วนจำกัด อมรินทร์การพิมพ์" เพื่อจัดพิมพ์นิตยสารของตน ขณะเดียวกันก็รับจ้างงานพิมพ์อื่นด้วย
ระยะต่อมา เมื่อกิจการขยายตัวเพิ่มมากขึ้น ห้างหุ้นส่วนจำกัด อมรินทร์การพิมพ์ จึงระดมทุนเพิ่ม และแปรสภาพเป็นบริษัทมหาชน เข้าจดทะเบียนในตลาดหลักทรัพย์แห่งประเทศไทยเมื่อวันที่ 3 มกราคม พ.ศ. 2535 พร้อมกับเปลี่ยนชื่อเป็นชื่อปัจจุบัน
ในปี พ.ศ. 2536 บริษัทได้ขยายกิจการไปสู่ด้านการจัดจำหน่าย โดยก่อตั้งบริษัท อมรินทร์ บุ๊ค เซ็นเตอร์ จำกัด เพื่อดูแลการจำหน่ายสิ่งพิมพ์ทั้งหมด รวมถึงจัดตั้งร้านค้าปลีกชื่อ "ร้านนายอินทร์"
ต่อมาปริมาณผู้อ่านนิตยสารมีมากขึ้น และประเภทของผู้อ่านมีความหลากหลายมากยิ่งขึ้น บริษัทจึงเริ่มผลิตนิตยสารอื่น ๆ เพื่อตอบสนองความต้องการของผู้อ่าน โดยมีนิตยสารแนวผู้หญิงออกตามมาคือ แพรว และ สุดสัปดาห์ และผลิตนิตยสารอย่างต่อเนื่องมาจนถึงปัจจุบัน
เมื่อวันที่ 25 พฤศจิกายน พ.ศ. 2559 บริษัท วัฒนภักดี จำกัด ในเครือไทยเบฟเวอเรจ ของกลุ่มทีซีซี ได้ซื้อหุ้นเพิ่มทุนจำนวน 200 ล้านหุ้น มูลค่าที่ตราไว้หุ้นละ 1 บาท คิดเป็น 47.62% เพื่อนำเงินไปลงทุนเพิ่มเติมในธุรกิจทีวีดิจิทัลและชำระค่าใบอนุญาต รวมทั้งชำระคืนเงินกู้ยืมจากสถาบันการเงิน และใช้เป็นเงินทุนหมุนเวียนในการผลิตรายการโทรทัศน์ให้แก่ช่องอมรินทร์ทีวี
พระราชวัชรสารบัณฑิต (ประสาร จนฺทสาโร)
พระราชวัชรสารบัณฑิต,รศ.,ดร. นามเดิม ประสาร หนองพร้าว ฉายา จนฺทสาโร เป็นผู้ช่วยเจ้าอาวาสพระอารามหลวง วัดมหาธาตุยุวราชรังสฤษฎิ์ราชวรมหาวิหาร และดำรงตำแหน่งเป็นรองอธิการบดีฝ่ายวางแผนและพัฒนา  มหาวิทยาลัยมหาจุฬาลงกรณราชวิทยาลัย
ชาตภูมิ
พระราชวัชรสารบัณฑิต,รศ.ดร. มีนามเดิมว่า ประสาร หนองพร้าว เกิดเมื่อวันที่ 15 ตุลาคม พ.ศ. 2512 บ้านโคกก่อง ตำบลโพนสูง อำเภอปทุมรัตต์ จังหวัดร้อยเอ็ด
กะนาต
ชื่อ
ชื่ออื่นที่พบได้ทั่วไปของ qanat ในภาษาอังกฤษ มีทั้ง kanat, khanat, kunut, kona, konait, ghanat, ghundat
Qanāh (قناة) เป็นคำภาษาอาหรับ หมายถึง "ช่องทาง" ในภาษาเปอร์เซียเรียกว่า kārīz (หรือ kārēz; كاريز) ซึ่งมาจากคำเดิม kāhrēz (كاهریز) ส่วน qanāt (قنات) ก็มีใช้ในภาษาเปอร์เซียอยู่เช่นกัน ชื่ออื่น ๆ ยังรวมถึง kahan, Kahn (บาโลจ), kahriz/kəhriz (อาเซอร์ไบจาน); khettara (โมร็อกโก); Galerías, minas or viajes de agua (สเปน); falaj (فلج) (สหรัฐอาหรับอเมิเรตส์ และ โอมาน), foggara/fughara (แอฟริกาเหนือ) นอกจากนี้ยังมีใช้คำว่า kakuriz, chin-avulz และ mayun เช่นกัน
อนิสา นูกราฮา
อนิสา นูกราฮา เป็นนางแบบ, นักแสดงหญิง ลูกครึ่งไทย-อินโดนีเซีย และ ผู้ประกาศรายการโทรทัศน์ เข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2010   ผลงานการแสดงละครโทรทัศน์เรื่องแรก  กู้ภัยหัวใจแหวว ตามมาด้วย เจ้าสาวสลาตัน ได้รับรางวัล EFM AWARDS สาขาละครยอดนิยมประจำเดือนกุมภาพันธ์
ประวัติ
อนิสา นูกราฮา เป็นลูกครึ่งไทย-อินโดนีเซีย เป็นบุตรสาวเพียงคนเดียวของบิดาชาวอินโดนีเซีย ชื่อ นายนูร นูกราฮา ทำงานอยู่สถานทูตอินโดนีเซียประจำประเทศไทย กับมารดาชาวไทย ชื่อ นางอังคณา หรั่งฉายา ทำงานเปิดร้านตัดชุดวิวาห์แถวบางลำพู ครอบครัวนับถือศาสนาอิสลาม
จบการศึกษาชั้นมัธยมศึกษาจาก โรงเรียนสตรีวิทยา และ จบการศึกษาระดับปริญญาตรี จากคณะเทคโนโลยีสารสนเทศ หลักสูตรนานาชาติ มหาวิทยาลัยมหิดล หลังจากนั้นเข้ามาเซ็นสัญญาเป็นนักแสดงในสังกัดช่อง 7 HD ตั้งแต่ปี พ.ศ. 2554 - ปัจจุบัน
โกลเรียอัลบราโบปูเอโบล
ในข้อมูลการศึกษาบางแห่งเมื่อไม่นานมานี้ได้กล่าวว่า แท้จริงแล้วผู้ประพันธ์บทร้องเพลงชาติคือ อันเดรส เบโย ไม่ใช่บิเซนเต ซาเลียสอย่างที่เข้าใจกันทั่วไป ส่วนผู้ประพันธ์ทำนองตัวจริงคือลิโน กายาร์โด อย่างไรก็ตาม ข้อสันนิษฐานดังกล่าวยังไม่มีการรับรองและยังไม่เป็นที่ยอมรับโดยทั่วไปจากชาวเวเนซุเอลา
มานะ (แก้ความกำกวม)
มานะ คือ มานะ ๙ ในศาสนาพุทธ
มานะ อาจหมายถึง
เส้นเมริเดียนที่ 39 องศาตะวันตก
เส้นเมริเดียนที่ 39 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 39 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 141 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 39 องศาตะวันตกลากผ่านพื้นที่ดังนี้: ! scope="col" width="120" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" style="background:#b0e0e6;" |ทะเลลินคอล์น ! scope="row" | ! scope="row" style="background:#b0e0e6;" |มหาสมุทรแอตแลนติก ! scope="row" | รัฐเปร์นัมบูกู — จากพิกัด รัฐบาเยีย — จากพิกัด ! scope="row" style="background:#b0e0e6;" |มหาสมุทรแอตแลนติก ! scope="row" | ! scope="row" style="background:#b0e0e6;" |มหาสมุทรแอตแลนติก ! scope="row" style="background:#b0e0e6;" |มหาสมุทรใต้ ! scope="row" |แอนตาร์กติกา
เนเธอร์แลนด์ของสเปน
ดินแดนทั้ง 17 มณฑลนี้ในอดีตเคยเป็นดินแดนในเนเธอร์แลนด์ของบูร์กอญมาก่อน ซึ่งต่อมาได้ผนวกเข้ากับราชวงศ์ฮาพส์บวร์คสายออสเตรียเนื่องจากการสิ้นสุดราชวงศ์วาลัว-บูร์กอญอันเนื่องมาจากการสิ้นพระชนม์ของทายาทคนสุดท้าย มารีแห่งบูร์กอญ ในปีค.ศ. 1482 จึงกลายมาเป็นเนเธอร์แลนด์ของฮาพส์บวร์ค และได้สืบบังลังก์ต่อให้กับราชวงศ์ฮาพส์บวร์คสายสเปนภายหลังจากการสละราชสมบัติของจักรพรรดิคาร์ลที่ 5 ในปีค.ศ. 1556 ต่อมาดินแดนบางส่วนในเนเธอร์แลนด์ได้แยกตนออกมาเป็นสาธารณรัฐดัตช์ในปีค.ศ. 1581 ดินแดนส่วนที่เหลือจึงตกเป็นของสเปนจนสงครามสืบราชบัลลังก์สเปนสิ้นสุดลง
แอปเปิล (บริษัท)
บริษัทแอปเปิล (Apple Inc.) หรือในชื่อเดิม บริษัทแอปเปิลคอมพิวเตอร์ (Apple Computer Inc.) เป็นบริษัทในซิลิคอนแวลลีย์ ทำธุรกิจเกี่ยวกับคอมพิวเตอร์ แอปเปิลปฏิวัติคอมพิวเตอร์ตั้งโต๊ะในยุค 70 ด้วยเครื่องแอปเปิล I และแอปเปิล II และแมคอินทอช ในยุค 80 ปัจจุบันแอปเปิลมีชื่อเสียงด้านฮาร์ดแวร์ เช่น ไอแมค ไอพอด ไอโฟน ไอแพด และร้านขายเพลงออนไลน์ไอทูนส์
จุดเริ่มต้นในปี 1976–1980
บริษัท Apple Computer Inc. ได้เกิดขึ้นจากการร่วมกันก่อตั้งของ สตีฟ จ็อบส์ และ สตีฟ วอซเนียก ทำการปฏิวัติธุรกิจคอมพิวเตอร์ตั้งโต๊ะในยุค 70 โดยการนำเครื่องคอมพิวเตอร์เครื่องแรกที่ประดิษฐ์จากโรงรถออกมาขาย ในชื่อ Apple I ที่ราคาจำหน่าย 666.66 เหรียญ    ในจำนวนและระยะเวลาจำกัด ภายในปีถัดมาก็ได้ผลิตเครื่องคอมพิวเตอร์ที่ทำยอดจำหน่ายสูงสุดให้กับบริษัท ณ ขณะนั้นคือ แอปเปิล II ซึ่งเป็นการเปิดศักราชใหม่แห่งวงการไมโครคอมพิวเตอร์ และเป็นการสร้างมาตรฐานให้กับไมโครคอมพิวเตอร์ที่เกิดมาตามหลังทั้งหมด (อย่างไรก็ดี ในช่วงเวลาดังกล่าว ทางบริษัทจะมุ่งเน้นการขายระบบปฏิบัติการมากกว่าที่จะขายผลิตภัณฑ์ไมโครคอมพิวเตอร์ เนื่องจากประสิทธิภาพของผลิตภัณฑ์จากบริษัท Intel และ IBM ทำงานได้ดีกว่า)
นิตยสารฟอร์จูนมอบตำแหน่งแอปเปิลชื่นชมมากที่สุดของ บริษัททั้งหมดในประเทศสหรัฐอเมริกาในปี 2008 และในโลกในปี 2008, 2009, และ 2010 บริษัท ฯ ได้รับการวิจารณ์อย่างกว้างขวางทั้งสำหรับผู้ใช้แรงงานผู้รับเหมา, สิ่งแวดล้อมและแนวทางการดำเนินธุรกิจ
Apple ถูกก่อตั้ง โดย Steve Jobs, Steve Wozniak และ Ronald Wayne, พวกเขาได้ขาย Apple I ชุดคอมพิวเตอร์ส่วนบุคคลเป็นเครื่องแรก ที่สร้างขึ้นโดย Wozniak และแสดงครั้งแรกต่อประชาชนที่ Homebrew Computer Club โดยถูกขายเป็นเมนบอร์ด (มี CPU, RAM, และชิปแสดง - ข้อความขั้นพื้นฐาน) - ซึ่งถือว่าน้อยกว่าความเป็นคอมพิวเตอร์ส่วนบุคคลที่สมบูรณ์ในวันนี้ สิ่งที่ Apple ขายในเดือนกรกฎาคม 1976 และเป็นคอมพิวเตอร์ที่มีราค $ 666.66 ($ 2,572 ในปี 2010 ดอลลาร์เมื่อปรับอัตราเงินเฟ้อ.)
Apple ได้จดทะเบียน 3 มกราคม 1977 โดย Wayne นั้นไม่ร่วมบริษัทอีกต่อไป, โดยหุ้นของ บริษัท นั้นกลับไปหา Jobs และ Wozniak เป็นจำนวน $ 800 เศรษฐีคนสำคัญที่มีชื่อว่า Mike Markkula ให้ความเชี่ยวชาญทางธุรกิจที่สำคัญและเงินทุนของ $ 250,000 ในระหว่างการรวมตัวกันของแอปเปิล
Apple II ได้รับการแนะนำในวันที่ 16 เมษายน 1977 ที่แรกที่ West Coast Computer Fair มันแตกต่างจากคู่แข่งรายใหญ่ ซึ่งในขณะนั้นคือ TRS - 80 และ Commodore PET เพราะมาพร้อมกับกราฟิกสีและสถาปัตยกรรมระบบปฏิบัติการแบบเปิด ในขณะที่รุ่นแรกที่ใช้เทปคาสเซ็ทธรรมดาเป็นอุปกรณ์จัดเก็บข้อมูลพวกเขาถูกแทนที่โดยการแนะนำของ 5 1 / 4 นิ้วฟลอปปี้ดิสก์ไดรฟ์และอินเตอร์เฟซ, Disk II Apple II ได้รับเลือกให้เป็นแพลตฟอร์มเดสก์ทอปแบบแรกในโลก "app ตัวเด็ด" ของธุรกิจคอมพิวเตอร์โลก - ด้วยโปรแกรม VisiCalc ที่ใช้ทำใบปลิวและเอกสารแบบง่ายๆ โดย VisiCalc สร้างตลาดธุรกิจสำหรับ Apple II และให้ผู้ใช้ที่บ้านด้วยเหตุผลเพิ่มเติมเพื่อซื้อความเข้ากันได้ของ Apple II กับสำนักงาน ตาม Brian Bagnall ในตอนแรก Apple สร้างตัวเลขยอดขายที่พูดเกินจริงและมียอดขายเป็นอันดับ 3 รองจาก Commodore และ Tandy จน VisiCalc ได้เปิดตัวและมาพร้อมกับ Apple II ยอดขายจึงสูงขึ้น
ณ สิ้นปี 1980 แอปเปิลมีทีมงานของนักออกแบบคอมพิวเตอร์และสายการผลิตของตนเอง ในช่วงเดียวกันบริษัทได้เปิดตัว Apple III ในเดือนพฤษภาคม 1980 ด้วยความพยายามที่จะแข่งขันกับไอบีเอ็มและไมโครซอฟท์ในตลาดคอมพิวเตอร์ธุรกิจและองค์กร แต่กลับประสบความล้มเหลว
ต่อมา Jobs และพนักงานแอปเปิลหลายคน รวมทั้ง Jef Raskin เยี่ยมชมบริษัท Xerox PARC ในธันวาคม 1979 เพื่อดู Xerox Alto ซีร็อกซ์ได้รับวิศวกรของแอปเปิลสามวันของการเข้าถึงสิ่งอำนวยความสะดวก PARC ตอบแทนสำหรับตัวเลือกในการซื้อ 100,000 หุ้นของแอปเปิลที่ราคา IPO ก่อน $ 10 หุ้น งานเชื่อมั่นทันทีว่าคอมพิวเตอร์ทุกเครื่องในอนาคตจะใช้อินเตอร์เฟซผู้ใช้แบบกราฟิก (GUI) และการพัฒนาของ GUI เริ่มสำหรับแอปเปิลลิซ่า
1981–1985: Lisa และ แมคอินทอช
ต่อมาเมื่อเข้ายุค 80s Steve Jobs ได้พัฒนาคอมพิวเตอร์อีกรุ่นในชื่อ Apple Lisa ในปี 1978 แต่แล้วในปี 1982 เขาได้ถูกขับออกจากทีมพัฒนานี้ด้วยเหตุทะเลาะวิวาทภายในทีม ทำให้ Steve ต้องไปทำโปรเจกต์คอมพิวเตอร์ที่ตั้งใจให้มีราคาย่อมเยาอย่าง Macintosh ที่ Jef Raskin ได้เริ่มทำเอาไว้ สงครามในบริษัทที่ต้องงัดข้อกันระหว่าง Jobs และมนุษย์ออฟฟิศเริ่มปะทุขึ้นเรื่อยๆ ถกเถียงกันว่าผลิตภัณฑ์ไหนควรจะได้รับการเปิดตัวก่อนกัน โดยกลายเป็นว่า Lisa ได้รับการเลือกให้เปิดตัวออกมาก่อนในปี 1983 โดย Lisa ถือว่าเป็นคอมพิวเตอร์ส่วนบุคคลเครื่องแรกที่มาพร้อมกับ GUI แต่กลับล้มเหลวอย่างมาก ด้วยราคาขายปลีกที่สูงเกินไป จนลูกค้าซื้อไม่ได้
ดังนั้นในปีต่อมา 1984 ก็เป็นคิวของการเปิดตัว Macintosh ที่คราวนี้ขอเปิดตัวอย่างยิ่งใหญ่ด้วยโฆษณาทีวีทุนสร้างสูงมหาศาลเป็นประวัติการณ์ด้วยเงินจำนวน 1.5 ล้านดอลลาร์สหรัฐฯ ในโฆษณาชื่อ ‘1984’ ซึ่งได้รับการกำกับโดย Ridley Scott มากำกับหนังโฆษณาให้ ด้วยออกฉายในช่วงพักโฆษณาในงาน Super BOWL X V III ในวันที่ 22 มกราคม 1984
โดยถือว่าโฆษณาดังกล่าวเป็นงานชิ้นโบว์แดงของแอปเปิลที่ได้รับเสียงตอบรับอย่างล้นหลาม สร้างประกฎการณ์และภาพจำให้กับคนดูโทรทัศน์ในช่วงนั้นกับผลิตภัณฑ์ของแอปเปิล ที่เหมือนจะมากอบกู้ผู้บริโภคจากคอมพิวเตอร์ส่วนบุคคลแบบเดิมๆในยุคนั้น ซึ่ง IBM กำลังครองตลาดอยู่
ในช่วงแรกนั้น Macintosh ขายได้ดีมาก สามารถสร้างเม็ดเงินให้บริษัทเป็นจำนวนสูง แต่ต่อมายอดขายกลับตกลงมาเรื่อยๆ สอดคล้องกับความนิยมในตัวเครื่อง เนื่องด้วยราคานั้นสูงเกินไป อีกทั้งซอฟต์แวร์ที่จะมารองรับกลับมีอย่างจำกัด แต่สถานการณ์กลับดีขึ้นอีกครั้ง เมื่อมีการเปิดตัว LaserWriter อันเป็นเครื่องพิมพ์เลเซอร์ที่เปิดตัวด้วยราคาที่สมเหตุสมผล และ PageMaker ที่เป็นซอฟต์แวร์เกี่ยวกับสิ่งพิมพ์เป็นซอฟต์แวร์แรกๆ หลังจากนี้ Macintosh กลายเป็นพระเอกในท้องตลาดเลยทีเดียว เนื่องด้วยความสามารถด้านกราฟิกที่สูงกว่าคนอื่นอย่างเห็นได้ชัด เพราะมีการนำเอา Macintosh GUI ที่โดดเด่นที่สุดในตลาดมาใช้ ดังนั้นการที่จับเอาผลิตภัณฑ์ทั้งสามแบบข้างต้นนี้มารวมเข้าด้วยกันแล้ว สามารถทำให้ Macintosh ตีตลาดผู้ที่ต้องการคอมพิวเตอร์ที่จะนำมาทำสื่อสิ่งพิมพ์ได้เป็นอย่างดี
ต่อมาในปี 1985 สถานการณ์ในบริษัทกลับตึงเครียดมากขึ้น เมื่อความผิดใจแบบลึกๆระหว่าง Jobs และ John Sculley ผู้ที่เป็น CEO ของ Apple ในขณะนั้น กลับชัดเจนขึ้นเรื่อยๆ ด้วยความที่บอร์ดผู้บริหารของ Apple พยายามจะจำกัดสิทธิ์เสียงของ Jobs ในบริษัท อีกทั้งยังมอบหมายงานใหญ่ๆให้ Sculley เป็นคนตัดสินแทน ทำให้ Jobs รู้สึกอึดอัดมาก หลายครั้งที่เขาพยายามนัดประชุมบอร์ดผู้บริหารโดยที่ไม่มี Sculley ทำให้สุดท้ายแล้ว Jobs ถูกไล่ออกจากบริษัทที่เขาเป็นคนสร้างมันขึ้นมากับมือ ทำให้เขาต้องออกไปเปิดบริษัท NeXT Inc. ในปีเดียวกัน
1986–1993: ช่วงรุ่งโรจน์และโรยรา
ส่วนตัว Macintosh Portable ออกแบบมาให้มีคุณสมบัติใกล้เคียงกับ Macintosh แต่กลับมีน้ำหนักที่สูงจนเกินไป และมีแบตเตอรี่ที่ใช้งานได้ 12 ชม. ในปีเดียวกัน Apple เปิดตัว System 7 ซึ่งเป็นการอัพเกรดระบบปฏิบัติการของ Apple ครั้งยิ่งใหญ่อีกครั้งหนึ่ง ด้วยการเพิ่มอินเตอร์เฟซแบบสี และเปิดตัวคุณสมบัติการเชื่อมต่อแบบใหม่ล่าสุดในยุคนั้น โดย System 7 ถือว่าเป็นอีกหนึ่งฐานรากของ Mac OS X อันโด่งดังในปัจจุบันเลยทีเดียว
การเปิดตัว PowerBook นั้นถือได้ว่าประสบความสำเร็จและสามารถสร้างเม็ดเงินเข้าบริษัทได้อย่างมาก เรียกได้ว่าช่วงปี 1990-1991 นั้นเป็นช่วงขาขึ้นของบริษัทเลยก็ว่าได้ โดยหนังสือนิตยสาร MacAddict นั้นขนานนามช่วงนี้ว่าเป็น The Golden Age ของ Apple เลยทีเดียว
โดยนอกจาก PowerBook แล้ว ยังมีอีกผลิตภัณฑ์หนึ่งที่ประสบความสำเร็จไม่แพ้กัน คือ Macintosh LC ที่ Apple ก็ไม่รอช้า ส่ง Centris ผลิตภัณฑ์อีกหนึ่งชนิดออกมาสานต่อความสำเร็จทันที นอกจากนี้ยังมี Quadra อันเป็นคอมพิวเตอร์ราคาย่อมเยา เบาๆ สำหรับผู้ใช้งบน้อย และ Performa ซึ่งสิ่งที่เกิดขึ้นตามมา กลายเป็น ความงงงวยของผู้บริโภค ที่แยกผลิตภัณฑ์ทั้งหมดไม่ออกว่าตำแหน่งทางการตลาดของแต่ละตัวนั้นอยู่ที่ตรงไหน ด้วยความที่ความสามารถของแต่ละตัว และราคา กลับไม่แตกต่างกันอย่างเห็นได้ชัด แทนที่ผลิตภัณฑ์เหล่านี้จะช่วยสร้างฐานกลุ่มลูกค้าให้กว้างมากขึ้น ทำให้เกิดความสับสน และความไม่เข้าใจว่าผลิตภัณฑ์เหล่านี้จะผลิตขึ้นมาทำไม
ในช่วงเวลานี้เองที่ Apple ได้ลองผิดลองถูกกับผลิตภัณฑ์หลายๆชนิด ไม่ว่าจะเป็นกล้องถ่ายรูปดิจิตอล, เครื่องเสียง ไม่ว่าจะเป็นเครื่องเล่น CD หรือ ลำโพง, เครื่องเล่นวิดีโอเกม, หรือ TV Set Top Box ซึ่งล้วนแต่ประสบความล้มเหลวโดยสิ้นเชิง ด้วยความที่ผลิตภัณฑ์เหล่านี้ ไม่สามารถตอบโจทย์ลูกค้าได้จริง และเป็นเพียงการนำเอาสินค้ายี่ห้ออื่นมาเปลี่ยนตราเป็น Apple
นอกจากสินค้าอื่นๆข้างต้นแล้ว Apple ยังเปิดตัวผลิตภัณฑ์รูปแบบใหม่ของโลกในชื่อ Newton ที่เป็นต้นแบบของ PDA หรือ Personal Digital Assistance ในเวลาต่อมา แต่นั่นก็ดูเหมือนจะไม่ได้ช่วยอะไรให้กับบริษัทเลย เนื่องจากเป็นช่วงเวลาที่ราคาหุ้นและส่วนแบ่งตลาดของ Apple ถดถอยลงไปทุกที
การที่ Apple จะพยายามพลิกสถานการณ์อันย่ำแย่นั้น ดูเหมือนจะทำได้ยากเหลือเกิน การที่ Apple II นั้นมีราคาสูงเกินไปสำหรับผู้บริโภค Apple จึงจัดการเปิดตัว Macintosh LC อันเป็นอีกโมเดลหนึ่งของคอมพิวเตอร์ส่วนบุคคลราคาย่อมเยา โดยมีคุณสมบัติช่องขยายเดียวสำหรับ Apple IIe Card โดยเป็นการที่ถือได้ว่า พยายามนำเอาประสิทธิภาพที่สูงกว่าของ Apple II มาให้กับผู้ใช้ Macintosh แต่อย่างไรก็ตาม Apple เลิกผลิตและจำหน่าย Apple IIe ในปี 1993
สถานการณ์ในช่วงนี้ กลับกลายเป็นย่ำแย่อย่างที่ไม่มีใครเคยคาดคิด ด้วย Windows ที่กำลังแซงหน้า Apple แบบทิ้งห่าง เพราะชูจุดเด่นเรื่องราคาที่ถูกกว่า Apple อย่างเห็นได้ชัด ในขณะที่ Apple เอง พยายามจะสร้างคอมพิวเตอร์ที่มีคุณสมบัติที่ยอดเยี่ยมและประสิทธิภาพที่ดีกว่า แต่กลายเป็นว่า ราคาขายปลีกนั้นสูงเกินไปที่ผู้ใช้ส่วนใหญ่จะเข้าถึง นอกจากสถานการณ์การเงินของบริษัทจะเข้าขั้นตกต่ำแล้ว Apple ยังได้ไปฟ้องร้อง Microsoft ในกรณีที่ลอกเลียนกราฟิกอินเตอร์เฟซใน Windows โดยการฟ้องร้องนี้ดำเนินไปอย่างยาวนานนับปี สุดท้ายแล้ว Apple ก็ประสบความล้มเหลวในทุกๆด้าน จน Sculley ต้องลาออกไป แล้วมอบหมายให้ Michael Spindler มารับหน้าที่ในตำแหน่ง CEO แทนเขาเอง
1994–1997: พยายามที่จะลองผิดลองถูก
ในช่วงต่อไปนี้ อันเป็นปี 1994-1997 Apple ได้พัฒนาแพลตฟอร์มระบบปฏิบัติการอื่นๆที่ต่อยอดมาจาก Macintosh เช่น A/UX นอกจากนี้ยังได้ทดลองเปิดตัวโลกออนไลน์สำหรับ Macintosh โดยเฉพาะในชื่อ eWorld ซึ่งได้พัฒนาร่วมกับ America Online และถูกออกแบบมาให้เป็นมิตรกับเครื่อง Macintosh ทุกเครื่อง เป็นอีกหนึ่งทางเลือกสำหรับผู้ใช้ Macintosh ที่ไม่ต้องการใช้ CompuServe ในการออนไลน์และท่องเว็บไซต์
ในปี 1994 Apple ร่วมกับ IBM และ Motorola ในการพัฒนาแพลทฟอร์มคอมพิวเตอร์ตัวใหม่ ที่จะเป็นการผนวกกันระหว่าง hardware ของ IBM และ Motorola กับ software จาก Apple โดยหวังว่าการรวมตัวกันพัฒนาครั้งนี้จะช่วยทำให้ Apple กลับไปนำหน้า Microsoft ได้อีกครั้ง ในปีนั้นเอง หลังจากการร่วมมือในการพัฒนาแพลตฟอร์มล่าสุด Apple ก็พร้อมเปิดตัว Power Macintosh เครื่องคอมพิวเตอร์รุ่นแรกจาก Apple ที่ใช้ IBM PowerPC processor
ในปี 1996 ได้มีการเปลี่ยนตำแหน่ง CEO อีกครั้ง โดย Gil Amelio มาดำรงตำแหน่งนี้แทน Michael Spindler โดย Amelio ได้ทำการปลดพนักงานจำนวนมาก อีกทั้งยังริเริ่มโครงการผลิตภัณฑ์ต่างๆซึ่งมาสู่ความล้มเหลวทั้งสิ้น ไม่ว่าจะเป็น Taligen, Copland และ Gershwin ดังนั้น Amelio จึงเลือกที่จะซื้อบริษัท NeXT และระบบปฏิบัติการ NeXTSTEP เป็นของ Apple เพื่อจะนำตัว Steve Jobs กลับเข้ามาทำงานใน Apple อีกครั้งในตำแหน่งที่ปรึกษา แต่ในปี 1997 Jobs กลับถูกเลือกให้ขึ้นมาดำรงตำแหน่ง CEO แทน เพื่อเป็นการกอบกู้ บริษัทที่เขาเป็นคนสร้างมันขึ้นมา
ภารกิจแรกที่ Jobs ทำ เกิดขึ้นในปี 1997 ในงาน Macworld Expo โดยเขาได้ประกาศร่วมมือกับคู่อริอย่าง Microsoft เป็นครั้งแรก ด้วยการเอา Microsoft Office มาเปิดตัวบน Macintosh และให้ Microsoft ทำการซื้อหุ้นของ Apple เป็นจำนวน 150 ล้านดอลลาร์สหรัฐ ช่วงปลายปีนั้น Apple ได้เปิดตัว Apple Store เป็นครั้งแรก ด้วยความมุ่งมั่นที่จะเป็นผู้นำในด้าน build-to-order
ในปีต่อมา Jobs ทำการเปิดตัวคอมพิวเตอร์ส่วนบุคคลรุ่นใหม่อีกครั้ง ในชื่อ iMac ที่สร้างความโด่งดังไปทั่วโลก โดยมีรูปลักษณ์คล้ายคลึงกับ Macintosh รุ่นแรกที่เขาเป็นคนพัฒนา ออกแบบโดยนักออกแบบผลิตภัณฑ์คนสำคัญของ Apple ผู้ที่ฝากผลงานการออกแบบไว้กับ iPod และ iPhone เช่นกัน นั่นก็คือ Jonathan Ive โดย iMac นั้นโดดเด่นทั้งรูปลักษณ์และความสามารถ ส่งผลให้ยอดขายพุ่งสูงขึ้นอย่างรวดเร็ว ด้วยสถิติ 800,000 เครื่องในเวลาเพียง 5 เดือนหลังออกขาย
ช่วงนี้เอง ที่ Apple ได้ทำการซื้อหลายๆบริษัทให้เป็นของตัวเอง ไม่ว่าจะเป็น Macromedia กับซอฟต์แวร์ Final Cut เพื่อนำมาทำเป็นซอฟต์แวร์สำหรับตัดต่อไฟล์งานวิดีโอ โดยในสองปีต่อมา Apple ได้เปิดตัว iMovie สำหรับผู้ใช้ทั่วไปได้ตัดต่อวิดีโอ กับ Final Cut Pro สำหรับมืออาชีพ นอกจากนี้ Apple ยังได้เข้าซื้อ Nothing Real และ Emagic เพื่อนำมาพัฒนาให้เป็นโปรแกรม GarageBand อันเป็นซอฟต์แวร์สร้างเพลงแบบง่ายๆ ให้กับผู้บริโภคในเวลาต่อมา
เอเจนต์ คาร์เตอร์ (ละครชุดทางโทรทัศน์)
เอเจนต์ คาร์เตอร์ สายลับสาวกู้โลก (Marvel's Agent Carter หรือเรียกเพียงแค่ Agent Carter) เป็นละครชุดทางโทรทัศน์สัญชาติอเมริกันแนวซูเปอร์ฮีโร แพร่ภาพทางช่องเอบีซี สร้างโดย Christopher Markus และ Stephen McFeely โดยมีตัวละครจากมาร์เวลคอมิกส์ชื่อ เพกกี คาร์เตอร์ ตามบทบาทของเธอในภาพยนตร์เรื่อง Captain America: The First Avenger และภาพยนตร์สั้นมาร์เวลวันช็อตส์ของ เอเจนต์ คาร์เตอร์ เหตุการณ์อยู่ในจักรวาลภาพยนตร์มาร์เวล (MCU) และแบ่งความต่อเนื่องกับภาพยนตร์ของแฟรนไชส์และซีรีส์ทางโทรทัศน์อื่น ๆ ซีรีส์นี้ผลิตโดย ABC Studios, มาร์เวลเทเลวิชัน และ F&B Fazekas & Butters โดยมี Tara Butters, Michele Fazekas และ Chris Dingess รับหน้าที่เป็นผู้ควบคุม
Hayley Atwell กลับมารับบทคาร์เตอร์จากภาพยนตร์ชุดและัวนช้อต ในซีรีส์คาร์เตอร์ต้องสร้างสมดุลให้กับชีวิตในฐานะสายลับกับผู้หญิงโสดในอเมริกาในปี ค.ศ. 1940 การพัฒนาซีรีส์ที่ได้รับแรงบันดาลใจจากหนังสั้นซึ่งได้เริ่มต้นขึ้นในเดือนกันยายน ค.ศ. 2013 โดยการมีส่วนร่วมของแอตเวลล์ได้รับการยืนยันในเดือนมกราคม ค.ศ. 2014 ในเดือนพฤษภาคมปีนั้นเอบีซีสั่งให้ฉายซีรีส์โดยตรง โดยมี James D'Arcy, Chad Michael Murray และ Enver Gjokaj แสดงร่วมกับแอตเวล พวกเขาเข้าร่วมโดย Shea Whigham ในฤดูกาลแรก ซีรีส์แนะนำที่มาของตัวละครและโครงเรื่องจากภาพยนตร์ MCU ในขณะที่ตัวละครอื่น ๆ จากภาพยนตร์ก็ปรากฏขึ้นเช่นกัน
ซีซันแรกประกอบด้วยแปดตอน เดิมออกอากาศตั้งแต่วันที่ 6 มกราคมถึง 24 กุมภาพันธ์ พ.ศ. 2558 ในขณะที่ซีซันที่สองประกอบด้วย 10 ตอน เดิมออกอากาศตั้งแต่วันที่ 19 มกราคมถึง 1 มีนาคม พ.ศ. 2559 ทั้งสองซีซันออกอากาศในช่วงกลางฤดูกาลของ ชี.ล.ด์. ทีมมหากาฬอเวนเจอร์ส แม้จะได้รับการตอบรับเชิงบวก แต่จำนวนผู้ชมก็ลดลงและในวันที่ 12 พฤษภาคม พ.ศ. 2559 ABC ยกเลิกเอเจนต์ คาร์เตอร์
อาร์ ซี แอล
บริษัท อาร์ ซี แอล จำกัด (มหาชน) เป็นบริษัทที่ประกอบธุรกิจเรือเดินทะเล ประกอบกิจการรับขนส่งสินค้าทางทะเลระหว่างประเทศ โดยรับขนส่งสินค้าในระบบคอนเทนเนอร์ประเภทเรือ เพื่อนำไปขนถ่ายลงเรือใหญ่ที่สิงคโปร์ และเกาจุง (ไต้หวัน) และฮ่องกง บริษัทเข้าซื้อครั้งแรกในตลาดหลักทรัพย์แห่งประเทศไทยครั้งแรกเมื่อวันที่ 9 ธันวาคม พ.ศ. 2531
วิกิพีเดียภาษาทิเบต
วิกิพีเดียภาษาทิเบต เป็นสารานุกรมวิกิพีเดียที่จัดทำขึ้นในภาษาทิเบต เริ่มสร้างเมื่อเดือนกุมภาพันธ์ พ.ศ. 2551 ปัจจุบันวิกิพีเดียภาษาทิเบตมีบทความมากกว่า 4,000 บทความ           (กุมภาพันธ์ พ.ศ. 2559)
พ.ศ. 2315
พุทธศักราช 2315 ใกล้เคียงกับ
การเบนคนละทิศ
เมื่อสัตว์ที่มองเห็นเป็นภาพเดียวด้วยสองตาจ้องดูวัตถุ ตาทั้งสองจะต้องหมุนไปตามแกนแนวตั้ง เพื่อให้ภาพของวัตถุตกลงที่กลางจอตา เพื่อจะดูวัตถุใกล้ ๆ ตาจะต้องหมุนเข้าหากัน (convergence) เพื่อจะดูวัตถุไกล ๆ ตาจะต้องหมุนออกจากกัน (divergence) เมื่อตาเบนเข้ามาก นี่เรียกว่าตาเหล่เข้า แต่เมื่อมองวัตถุที่ไกล ๆ ตาจะเบนออกจนกระทั่งมีแนวตาขนานกัน โดยเท่ากับตรึงตาที่ระยะอนันต์ (คือไกลมาก)
การเบนตาคนละทิศ (vergence) สัมพันธ์อย่างใกล้ชิดกับการปรับตาดูใกล้ไกล (accommodation) ในสถานการณ์ปกติ การเปลี่ยนโฟกัสของตาทั้งสองเพื่อดูวัตถุที่ใกล้หรือไกล จะทำให้เกิดกระบวนการเบนตาคนละทิศและการปรับตาดูใกล้ไกลโดยอัตโนมัติ ซึ่งคู่กันบางครั้งเรียกว่า accommodation-convergence reflex เมื่อเทียบกับการขยับตาแบบ saccade ที่ไวถึง 500 องศา/วินาที การเบนตาคนละทิศช้ากว่ามากที่ประมาณ 25 องศา/วินาที โดยกล้ามเนื้อตาอาจมีใยประสาทสั่งการสำหรับการขยับตาแต่ละอย่างโดยเฉพาะ คือเป็นกลไกต่างหากสองอย่าง
การเบนเข้า
ในจักษุวิทยา การเบนเข้า (convergence) เป็นการขยับตาทั้งสองข้างพร้อมกันเข้าหากัน ปกติเพื่อดำรงการเห็นเป็นภาพเดียวด้วยสองตาเมื่อกำลังจ้องดูวัตถุ การเบนเข้าเป็นกระบวนการ 1 ใน 3 อย่างที่ทำให้ตาส่งภาพไปยังจอตาได้อย่างถูกต้อง สำหรับตาแต่ละข้าง แกนสายตา (visual axis) จะอยู่ในแนวตรงกับวัตถุเป้าหมายเพื่อให้ภาพตกลงที่รอยบุ๋มจอตา ซึ่งอำนวยด้วยกล้ามเนื้อตา medial rectus และควบคุมโดยเส้นประสาทกล้ามเนื้อตา (CN-3) นี่เป็นการเบนตาคนละทิศอย่างหนึ่งที่กล้ามเนื้อด้านนอกทำ การเห็นภาพซ้อน (Diplopia, double vision) อาจเกิดขึ้นถ้ากล้ามเนื้อด้านนอกอ่อนแอกว่ากล้ามเนื้อตรงกันข้าม เพราะวัตถุที่ต้องการมองจะมีภาพตกลงในส่วนที่ไม่คล้องจองกันของจอตาทั้งสอง ทำให้สมองเห็นสองภาพ
ตาเบนเข้าไม่พอ (Convergence insufficiency) เป็นปัญหาสามัญเกี่ยวกับตา และเป็นตัวการหลักของความล้าตา ภาพไม่ชัด และปวดหัว เป็นปัญหาซึ่งพบมากที่สุดในเด็ก
เมื่อตรวจการเบนของตาเมื่อมองใกล้ ๆ (near point of convergence test, NPC) แพทย์จะขยับวัตถุที่ให้มอง เช่นนิ้ว เข้าไปใกล้ ๆ หน้าของคนไข้จนกระทั่งเห็นว่า ตาได้ได้เบนออกหรือคนไข้เริ่มเห็นภาพซ้อน ค่าความห่างปกติจะอยู่ที่ 10 ซม. ถ้าค่ามากกว่านั้น ปกติก็จะเป็นเพราะมีภาวะตาเหล่ออกแฝงเมื่อมองใกล้ ๆ
การเบนออก
ในจักษุวิทยา การเบนออก (divergence) เป็นการขยับตาออกพร้อมกัน ๆ ในทิศทางตรงกันข้ามกัน ปกติเพื่อดำรงการเห็นเป็นภาพเดียวด้วยสองตาเมื่อกำลังจ้องดูวัตถุ เป็นการเบนตาคนละทิศอีกอย่างหนึ่ง
การทำงานผิดปกติ
การเบนตาคนละทิศอาจทำงานผิดปกติได้หลายอย่าง รวมทั้ง
วัดตะโหนดราย
วัดตะโหนดราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระบือ อำเภอบางคนที จังหวัดสมุทรสงคราม
วัดตะโหนดรายได้ขอตั้งเป็นวัดเมื่อ พ.ศ. 2335 ในสมัยพระบาทสมเด็จพระพุทธยอดฟ้าจุฬาโลก แต่เดิมเป็นสวนต้นตาลโตนดเรียงรายอยู่หลายต้นจึงได้ชื่อว่า "วัดตะโหนดราย" ต่อมามีนายปาน และนางแป้ง ได้ช่วยสร้างอุโบสถให้ 1 หลัง และกุฏิสงฆ์ 5 หลัง ปัจจุบันนี้ทรุดโทรมไปแล้ว และได้ซ่อม สร้าง ปฏิสังขรณ์ใหม่ และยังมีผู้มีจิตศรัทธาอีก 1 ท่าน คือ นางลำภู รุ่งเจริญ ได้ถวายที่ดินให้เป็นที่ธรณีสงฆ์ของวัด 1 แปลง เนื้อที่ 12 ไร่ และ เป็นผู้มีศรัทธาอุปถัมภ์วัดด้วยดีเสมอมา ต่อมาท่านกำนันกรึงนางเม้ย รุ่งเจริญ ได้เป็นผู้นำประชาชนร่วมจัดหาทุนสร้างอาคารเรียนขึ้น 1 หลัง ให้ชื่อว่า โรงเรียนศึกษารุ่งเจริญ วัดได้รับพระราชทานวิสุงคามสีมาเมื่อ พ.ศ. 2425
อาคารเสนาสนะ ได้แก่ อุโบสถ วิหารประดิษฐานหลวงพ่อโตและประดิษฐานหลวงพ่อปางสระปางทุกรกิริยา วิหารหลวงปู่ฤๅษีนารอท ศาลาการเปรียญ ศาลาบำเพ็ญกุศล กุฎิสงฆ์ ปูชนียวัตถุที่สำคัญ พระประธานในอุโบสถ เป็นพระพุทธรูปเนื้อศิลาแดงลงรักปิดทอง ปางมารวิชัย หน้าตักกว้าง 33 นิ้ว 49 นิ้ว และพระโมคคัลลานะ พระสารีบุตร พระปางนาคปรกอีก 2 องค์ เป็นเนื้อศิลาแดงเช่นเดียวกัน และมีธรรมาสน์ 4 ธรรมาสน์ และธรรมาสน์ บุษบกประจำศาลาการเปรียญ 1 หลัง ตู้พระไตรปิฎก 5 ตู้
ไทยสแตนเลย์การไฟฟ้า
บริษัท ไทยสแตนเลย์การไฟฟ้า จำกัด (มหาชน) (THAI STANLEY ELECTRIC PUBLIC COMPANY LIMITED) บริษัทได้ดำเนินธุรกิจผลิตและจำหน่ายหลอดไฟและอุปกรณ์ส่องสว่าง สำหรับรถยนต์ รถจักรยานยนต์ และยานพาหนะอื่น บริษัทได้เข้าซื้อขายในตลาดหลักทรัพย์แห่งประเทศไทยครั้งแรกเมื่อวันที่ 10 พฤษภาคม พ.ศ. 2534
แกรนด์ดัชเชสมารี แอนน์แห่งลักเซมเบิร์ก
แกรนด์ดัชเชสมารี แอนน์แห่งลักเซมเบิร์ก พระนามเดิม เจ้าฟ้าหญิงมารี แอนน์แห่งโปรตุเกส (Her Royal Highness Infanta Marie Anne of Portugal) เสด็จพระราชสมภพเมื่อวันที่ 13 กรกฎาคม 2404 พระราชธิดาใน พระเจ้ามีแกลแห่งโปรตุเกส และ เจ้าหญิงอเดเลดแห่งโลเวนสไตน์-เวิร์ทเฮล์ม-โรเซนเบิร์ก ช่วงที่พระองค์ยังทรงพระเยาว์นั้น พระราชบิดาถูกเนรเทศออกนอกประเทศ ทำให้ครอบครัวของพระองค์ประทับแบบธรรมดาใน ฮังการี
อภิเษกสมรส
เจ้าฟ้าหญิงมารี แอนน์แห่งโปรตุเกส ทรงเข้าพระราชพิธีอภิเษกสมรสกับ แกรนด์ดยุกวิลเลมที่ 4 แห่งลักเซมเบิร์ก ซึ่งก่อนหน้านั้น เจ้าฟ้าหญิงมารี แอนน์ได้รับพระบรมราชานุเคราะห์จาก จักรพรรดิฟรันทซ์ โยเซ็ฟที่ 1 แห่งออสเตรีย ให้เป็นว่าที่พระวรชายาใน อาร์ชดยุกรูดอล์ฟ มกุฎราชกุมารแห่งออสเตรีย-ฮังการี พระราชโอรส แต่อาร์ชดยุกรูดอล์ฟ มิได้ทรงชอบพอด้วย โดยงานอภิเษกสมรสของเจ้าฟ้าหญิงมารี แอนน์ และ แกรนด์ดยุกวิลเลมที่ 4 นั้น จัดขึ้นเมื่อวันที่ 21 มิถุนายน 2436 ได้รับการสถาปนาที่ แกรนด์ดัชเชสรัชทายาท พระชายา มีพระราชธิดาดังนี้
เฉา ชง
เฉา ชง (ค.ศ. 196–208) ชื่อรอง ชางชู  เป็นบุตรชายของโจโฉ ขุนศึกผู้เถลิงอำนาจในช่วงปลายราชวงศ์ฮั่นและวางรากฐานให้วุยก๊กในยุคสามก๊กของจีน เฉา ชงเป็นอัจฉริยะเด็กซึ่งมีชื่อเสียงจากการคิดวิธีการชั่งน้ำหนักช้างอย่างชาญฉลาดโดยใช้หลักการของแรงลอยตัว โจโฉถือว่าเฉา ชงอาจจะเป็นว่าที่ผู้สืบทอดของตน แต่เฉา ชงเสียชีวิตตั้งแต่ยังเยาว์ขณะอายุ 12 ปี
อ้างอิง
196 208
ปันฟอร์เต
ปันฟอร์เต (Panforte) เป็นขนมหวานของชาวอิตาลี ลักษณะคล้ายเค้กผลไม้ นิยมทำรับประทานช่วงคริสต์มาส
สปีด เรเซอร์ : เดอะ เน็กซ์ เจเนเรชั่น
สปีด เรเซอร์ : เดอะ เน็กซ์ เจเนเรชั่น เป็นภาพยนตร์การ์ตูนโทรทัศน์ที่ออกอากาศทางช่องการ์ตูนเน็ตเวิร์คทุกวันศุกร์โดยใน ประเทศไทยออกอากาศเวลา17.00น.
เนื้อเรื่องย่อ
เนื้อเรื่องในภาพยนตร์การ์ตูนเรื่องนี้สร้างต่อจากเนื้อเรื่องในภาพยนตร์กล่าวคือหลังจากสปีด เรเซอร์ได้หายสาบสูญไปหลายปีได้มีชายหนุ่มคนหนึ่งชื่อสปีดได้ เดินทางมายังโรงเรียนฝึกนักแข่งรถที่สปีด เรเซอร์ได้สร้างเอาไว้โดยในปัจจุบันน้องชายของสปีด เรเซอร์เป็นอาจารย์ใหญ่ของโรงเรียนแห่งนี้และ X ลูกชาย ของสปีด เรเซอร์ได้เรียนอยู่ที่นี่สปีดหารู้ไม่ว่าเขาคือลูกชายคนเล็กของสปีด เรเซอร์ที่ทิ้งไว้ที่บ้านเด็กกำพร้าก่อนหายสาบสูญไปและเป็นน้องชายของ X โดย เขาได้ค้นพบชิ้นส่วนรถ Mark 5ของพ่อแต่ต่อมาเกิดพังขึ้นมาและเขากับเพื่อนอีก 2 คนชื่อลูซี่และคอนเนอร์และเจ้าชิมป์ชิมป์หุ่นยนต์ลิงของคอนเนอร์ได้ค้นพบ ชิพของ Mark 6ของสปีด เรเซอร์จึงได้นำมาสร้างเป็นตัวรถขึ้นมาซึ่งเขาต้องเจอกับศัตรูผู้ชั่วร้ายคือเศรษฐีผู้อุปการะโรงเรียนซึ่งลูกสาวของเขาเป็นแฟนกับ X แล้วสปีดจะทำอย่างไรต่อไป
เกาะเกร็ด
เกาะเกร็ด เป็นเกาะแม่น้ำในแม่น้ำเจ้าพระยาตอนล่าง และมีฐานะเป็นตำบลหนึ่งในท้องที่อำเภอปากเกร็ด จังหวัดนนทบุรี มีเนื้อที่ประมาณ 4.2 ตารางกิโลเมตรหรือ 2,625 ไร่ เป็นที่อยู่ของชาวไทยเชื้อสายมอญที่มีอาชีพปั้นเครื่องปั้นดินเผาเป็นส่วนใหญ่
เกาะเกร็ดเกิดจากการขุดคลองลัดแม่น้ำเจ้าพระยาเมื่อปี พ.ศ. 2265 ในรัชสมัยสมเด็จพระเจ้าอยู่หัวท้ายสระ คลองลัดดังกล่าวเรียกว่า "คลองลัดเกร็ดน้อย" หรือ "คลองเตร็ดน้อย" ดังปรากฏในพระราชพงศาวดารกรุงสยามฉบับบริติชมิวเซียมตอนหนึ่งว่า
"...ในปีขาล จัตวาศก ทรงพระกรุณาโปรดให้พระธนบุรีเป็นแม่กอง เกณฑ์พลนิกายคนหัวเมืองปากใต้ให้ได้คน ๑๐,๐๐๐ เศษ ให้ขุดคลองเตร็ดน้อย ลัดคุ้งบางบัวทองนั้นคดอ้อมนัก ขุดลัดตัดให้ตรง พระธนบุรีรับสั่งแล้วถวายบังคมลามา ให้เกณฑ์พลนิกายในบรรดาหัวเมืองปากใต้ได้คน ๑๐,๐๐๐ เศษ ให้ขุดคลองเตร็ดน้อยนั้นลึก ๖ ศอก กว้าง ๓ วา ยาวทางไกลได้ ๒๙ เส้นเศษ ขุดเดือนเศษจึ่งแล้ว..."
ต่อมากระแสน้ำเปลี่ยนทิศเนื่องจากไหลทางตรงได้สะดวกกว่าและกัดเซาะตลิ่งทำให้คลองสายนี้ขยายเป็นแม่น้ำลัดเกร็ด แผ่นดินตรงแหลมจึงกลายเป็นเกาะกลางแม่น้ำ ในรัชสมัยสมเด็จพระจุลจอมเกล้าเจ้าอยู่หัว ระบุในโฉนดชื่อว่า เกาะศาลากุล ตามชื่อวัดศาลากุลที่สร้างโดยเจ้าพระยารัตนาธิเบศร์ (กุน รัตนกุล) ตั้งแต่สมัยธนบุรี ต่อมาเมื่อตั้งอำเภอปากเกร็ด จึงเรียกเป็น เกาะเกร็ด
ประวัติ
เกาะเกร็ดเป็นย่านชุมชนที่มีความเจริญมาตั้งแต่สมัยกรุงศรีอยุธยาตอนปลาย เป็นทั้งชุมชนค้าขายและเป็นที่ตั้งด่านตรวจเรือต่าง ๆ ที่จะเดินทางผ่านไปยังอยุธยา เมื่อถึงรัชกาลสมเด็จพระเจ้าอยู่หัวท้ายสระ จึงพิจารณาเห็นถึงความจำเป็นที่จะต้องขุดคลองลัดตามลำน้ำเจ้าพระยาเพิ่มเติม เพื่อลดระยะทางย่นระยะเวลาในการคมนาคมขนส่งทางน้ำ และแก้ปัญหาที่ทำให้การเดินเรือสำเภาชักช้าและเกิดเหตุขัดข้อง รวมถึงเป็นการพัฒนาเศรษฐกิจของอยุธยาในสมัยนั้น จึงทรงมีพระราชดำริให้ขุดคลองลัดแม่น้ำเจ้าพระยาขึ้นบริเวณที่มีแม่น้ำเจ้าพระยาไหลโค้งอ้อมไปทางทิศตะวันตก แล้วไหลวกกลับมาทางทิศตะวันออก ในปี พ.ศ. 2265 ดังปรากฏในพระราชพงศาวดารฉบับพระราชหัตถเลขาตอนหนึ่งว่า ในปีขาล จัตวาศกนั้น ทรงพระกรุณาโปรดให้พระธนบุรีเป็นแม่กองเกณฑ์ไพร่พล คนหัวเมืองปากใต้ให้ได้คนหมื่นเศษให้ขุดคลองเกร็ดน้อยลัดคุ้งบางบัวทองนั้นอ้อมนัก ขุดลัดให้ตรง พระธนบุรีรับคำสั่งแล้วถวายบังคมลามาเกณฑ์ไพร่พลบรรดาหัวเมืองปากใต้ได้คนหมื่นเศษ ให้ขุดคลองเกร็ดน้อยลึก 6 ศอก กว้าง 6 วา ทางไกลได้ 29 เส้นเศษ(1 เส้น 80 เมตรหรือ 40 วา) ขุดเดือนเศษจึงแล้ว พระธนบุรีนั้นจึงกลับมากราบทูลให้ทราบทุกประการ เมื่อทำการขุดคลองลัดแม่น้ำเจ้าพระยาได้แล้ว ทำให้เกิดการเดินเรือลัดได้เร็วขึ้น เรียกคลองในสมัยนั้นว่า คลองลัดเกร็ดน้อย ต่อมานิยมเรียกว่า คลองลัดเกร็ด ต้นคลองหรือปากคลองเรียกว่า ปากเกร็ด
ต่อมาคลองลัดเกร็ดได้ถูกความแรงของกระแสน้ำเซาะตลิ่งพัง จนกว้างมากขึ้นเรื่อยๆ กลายเป็นแม่น้ำไป ที่ดินบริเวณที่เป็นแหลมยื่นออกไปจึงมีลักษณะเป็น เกาะ เรียกกันว่า เกาะเกร็ด ในสมัยโบราณเรียกเกาะเกร็ดที่เป็นเกาะที่มีขนาดเล็กนี้ว่า เกร็ดน้อย (ที่เชียงราก จังหวัดปทุมธานี เรียกว่า เกร็ดใหญ่ เพราะมีการขุดคลองลัดแล้วกลายเป็นเกาะที่มีขนาดใหญ่กว่าเกาะเกร็ด) อาจเป็นไปได้ว่าคนสมัยโบราณนิยมเรียกเกาะที่เกิดจากการกระทำของมนุษย์ว่า เกร็ด
ปี พ.ศ. 2358 ตรงกับสมัยรัชกาลที่ 2 แห่งกรุงรัตนโกสินทร์ สมเด็จพระพุทธเลิศหล้านภาลัยได้โปรดเกล้าให้เจ้าฟ้ามงกุฎ (รัชกาลที่ 4) ไปรับครอบครัวชาวมอญ ซึ่งหนีภัยสงครามมาจากพม่ามาอาศัยอยู่ที่ด่านเจดีย์สามองค์ เมืองกาญจนบุรี และได้โปรดเกล้าฯ ให้พระยาอภัยภูธร สมุหนายก ไปรับครอบครัวชาวมอญเหล่านั้นมาอยู่ที่เมืองนนทบุรีบ้าง ปทุมธานีบ้าง เมืองเขื่อนขันธ์ (พระประแดง) บ้าง ดังนั้นจึงมีชาวมอญอาศัยอยู่ในเกาะเกร็ดและหลายท้องที่หลายตำบลในอำเภอปากเกร็ด เนื่องจากมีชาวมอญอพยพเข้ามา 2 ครั้ง คือ ในสมัยสมเด็จพระเจ้าตากสินปี พ.ศ. 2317 และสมัยรัตน์โกสินทร์ปี พ.ศ. 2358
ในสมัยพระบาทสมเด็จพระจุลจอมเกล้าเจ้าอยู่หัว ก็มักจะเสด็จพระราชดำเนินแปรพระราชฐานยังพระราชวังบางปะอินเสมอ กล่าวกันว่าทรงแวะพักเรือพระที่นั่งตามวัดต่าง ๆ บริเวณปากเกร็ดและเกาะเกร็ดนี้ทุกวัด และพระองค์ได้ทรงพระกรุณาโปรดเกล้าฯ ให้บูรณปฏิสังขรณ์วัดปากอ่าว (วัดปรมัยยิกาวาส) เพื่อถวายเป็นพระราชกุศลร่วมกับพระเจ้าบรมมไหยิกาเธอ กรมเสด็จพระสุดารัตนราชประยูร และพระบรมวงศานุวงศ์ผู้ใหญ่ที่ทรงอภิบาลทำนุบำรุงสมเด็จพระเทพศิรินทรพระบรมราชชนนีและพระองค์มาตั้งแต่ครั้นทรงพระเยาว์ ต่อมาเมื่อมีการยกฐานะปากเกร็ดเป็นชื่อของอำเภอ เกาะเกร็ดจึงได้ยกฐานะเป็นตำบลเกาะเกร็ดด้วยจนถึงปัจจุบัน